Sportsforeningen var den største lejer af hallen og betalte dermed også for diverse aktiviteter i hallen. Men nu er det indtægtsgrundlag væk, og dertil kommer at det kommunale tilskud for i år er sat ned. Læsø Hallens bestyrelse ønsker nu et møde med øens politikere om, hvordan fremtiden ser ud. Bestyrelsen peger selv på, at en mulighed kunne være, at Læsø Hallen fremover organiseres anderledes og overgår til kommunalt ejerskab. Mødet med politikerne og Læsø Hallen finder sted i morgen.

Referat:
Læsø Hallen har ikke råd til den daglige drift og vedligeholdelse, efter Byrum Sportsforening er nedlagt.